AM 26 har samme LYStall som Maxi 77, men de er svært forskjellige. Maxien er bygget for maksimal plass under dekk med overbygget trukket helt ut mens AM26 er bygget som en seilbåt hvor man kan gå på et slett dekk rundt hele overbygget. Blåser det opp blir M77 stående og stampe mens AM26 tar seg fram mot vinden. Det store roret, som den deler med Alo 96, gjør at den sjelden slipper styringen.